Бгырыс жылагъуэхэм телевиденэр зэрыщылажьэр йофIакIуэ
«2009 — 2015 гъэхэм Урысей Федерацэм телерадиовещанэм зыщегъэужьыныр» федеральнэ программэ хэхам ипкъ иткIэ ди республикэм лэжьыгъэшхуэ щрагъэкIуэкIащ. Къапщтэмэ, иджыблагъэ Шэджэм Ищхъэрэ къуажэм щагъэуващ телевиденэм и программэхэр зэрат иджырей шордакъ. Ар федеральнэ бюджетым и ахъшэкIэ яухуащ. УхуэныгъэщIэм Iэмал къет къуажэдэсхэр бжыгъэхэр зи лъабжьэ телеканалхэм еплъынымкIэ.
Шэджэм Ищхъэрэм щыпсэухэм европэ мардэм иту къызэрагъэпэща телеканалу 12-м еплъыфынущ, радиостанцу 3-м едэIуэфынущ. Бжыгъэхэр зи лъабжьэ телевиденэр мыгувэу нэсынущ Шэджэм районым щыIэ адрей бгырыс жылагъуэхэми — Хъущтэ-Сырт, Эльтюбю, Булунгу, Лашынкъей къуажэхэм, Звезднэ поселкэм.
КъБР-м ЦIыхубэ хъыбарегъащIэ IуэхущIапIэхэмкIэ, жылагъуэ,
дин зэгухьэныгъэхэмкIэ и министерствэм и пресс-IуэхущIапIэ.
